EkBass/fiwiki-20250220-pages-articles huggingface dataset:
Erkylän linkkitorni

Erkylän linkkitorni oli teräsbetoninen linkkitorni Hausjärven Erkylässä. 65 metriä korkea torni oli kylän maamerkki ja se oli rakennettu vuonna 1958. Betonitornin päällä oli vielä teräksinen kuusi metriä korkea radiomasto. Linkkitorni oli alun perin tärkeä osa televisiolähetysten ohjelmansiirtoketjua. Viime aikoinaan tornissa oli kuitenkin vain radiolähetyksiä palvelevaa laitteistoa. Teräsbetonitornin kunto heikkeni ja sen korjaamista ei pidetty kannattavana. Radiolähettimet siirrettiin lähistölle rakennettuun uuteen 90-metriseen mastoon. Vanha masto purettiin kaatamalla 17. kesäkuuta 2015. Vastaavanlainen televisiolähetysten alkuaikojen linkkimasto oli muun muassa Tammelan Liesjärven linkkitorni, joka purettiin 2000-luvun alussa. Edelleen on käytössä muun muassa Ylöjärven Soppeenmäen radiomasto, jossa betoniosan korkeus on 67,5 metriä maanpinnasta. Sen päällä oleva teräsmasto oli alun perin 150 metriä korkea. Teiskon maston valmistuttua Soppeenmäen mastoa madallutettiin noin 100 metriä, jolloin rakennelman yhteiskorkeudeksi jäi 124 metriä maanpinnasta ja 288 metriä merenpinnasta. == Lähteet == == Aiheesta muualla == * Delete Oy:n video vanhan tornin purkamisesta Youtubessa Luokka:Suomen radiomastot Luokka:Suomen entiset rakennukset ja rakennelmat Luokka:Hausjärven rakennukset ja rakennelmat
Alameda Central

thumb|Alameda Central kuvattuna Torre Latinoamericana -tornitalosta. thumb|Presidentti Benito Juárezin muistomerkki Alameda Central -puistossa. Alameda Central on Méxicon vanhin yleinen puisto ja asukkaiden suosima virkistysalue. Se sijaitsee kaupungin historiallisessa keskustassa, Palacio de Bellas Artes -kulttuurikeskuksen vieressä ja Avenida Juárez- ja Avenida Hidalgo -katujen välissä. Puistossa kasvaa haapoja, pajuja ja poppeleita. Siellä on useita suihkulähteitä sekä patsaita ja muistomerkkejä. Suurin niistä on valkoisesta marmorista tehty Hemiciclo a Benito Juárez, presidentti Benito Juárezin muistoa kunnioittava monumentti. Puisto on saanut nimensä poppeleista (), joita paikalle istutettiin, kun puisto perustettiin Uuden-Espanjan varakuninkaan Luis de Velascon määräyksestä 1500-luvun lopulla. Ennen espanjalaisten tuloa alue oli ollut asteekkien kauppapaikka. Puisto oli alun perin kooltaan vain puolet nykyisestä. Nykyisen muotonsa se sai 1700-luvulla. Samalta vuosisadalta on peräisin puiston keskustan barokkityylinen suihkulähde. Alameda Central pysyi kauan varakkaiden näyttäytymispaikkana. Kaikille avoin puisto siitä tuli vasta Meksikon itsenäistyttyä vuonna 1821. ==Lähteet== == Aiheesta muualla == Luokka:México Luokka:Puistot
Reka Industrial

Reka Industrial Oyj on suomalainen sijoitusyhtiö, joka omistaa kansainvälisiä kasvuvoimaisia kaapeli- ja kumiteollisuudessa toimivia yrityksiä. Reka Industrialin B-osake noteerataan Helsingin pörssissä, ja yhtiön kotipaikka on Hyvinkää. == Historiaa == Konsernin tausta on vuodessa 1898, jolloin Edvard Rentto aloitti työuransa Korkeakosken kenkätehtaassa. Kenkäteollisuuteen liittyy myös Hyvinkään kenkätehtaan osto vuonna 1938, ja vuonna 1920 oli hankittu Auran nahkatehdas. Vuonna 1955 alkaa Reka Kumin toiminta ja v.1961 Hyvinkäällä Reka Kaapelin, joka on Rentto oy:n osastona RE-KAAamuposti-lehti, 1.3.2023, sivu 3.. 1970-luvulla tuotantoon tulivat autoteollisuuden kaapelisarjat ja uusi tehdas aloitti Keuruulla. 1980-luvulla johdinsarjoja tehtiin Tervakoskella ja vuosina 1993-1997 myös Viipurissa. Riihimäen kaapelitehdas aloitti keski- ja suurjännitekaapelien tuotannon vuonna 1999. Myös Venäjällä Reka valmisti kaapeleita vuosina 2007-2013. Keuruulla aloitti vuonna 2017 kaapeleiden polttotestauslaboratorio. Vuonna 1997 Oy Lännen Metsä Ab ja Oy Sijoitus Forestia Ab fuusioituvat Oy Metsämarkka Ab:hen, jolloin yritys toimi lähinnä metsäteollisuuden sijoitusyhtiönä. Seuraavana vuonna yrityksen nimi muutettiin Neomarkka Oyj:ksi, jolloin sijoituskohteiksi tulivat puhelin- ja kuntasektori. Norvestia sai yhtiön äänivallasta yli puolet vuonna 1999, jolloin Neomarkasta tuli Norvestian tytäryhtiö. Neomarkka listautui Helsingin pörssiin vuonna 2004 ja vuotta myöhemmin Norvestia myi osuutensa Neomarkasta Reka Oy:lle, joka osti myöhemmin suurimman osan Metsäliiton Neomarkan osakkeista, jonka jälkeen Reka Oy omisti yli puolet yhtiön osakkeista. Neomarkka osti kesäkuussa 2007 Reka Kaapeli Oy:n ja saman vuoden lokakuussa 30 prosentin osuuden Nestor Cablesista. Vuonna 2008 Neomarkka osti osake-enemmistön venäläisestä OAO Expokabelista. Vuonna 2010 yhtiö hankki 30 prosentin osuuden Finndomosta sekä osti Kuidun tuotantolaitoksen. Lokakuussa 2010 Neomarkan nimeksi vaihdettiin Neo Industrial. Neo Industrial myi OAO Expokabelin sekä ZAO Reka Kabelin holdingyhtiö Whitescope Limitedille toukokuussa 2013. Yhdistettynä myydyt yhtiöt olivat vuonna 2012 muodostaneet 10 prosenttia Neo Industrial -konsernin kaapelitoiminnan liikevaihdosta. Marraskuussa 2020 yrityksen nimeksi vaihdettiin Reka Industrial https://www.kauppalehti.fi/porssitiedotteet/neo-industrialin-uusi-toiminimi- reka-industrial-on-rekisteroity- kaupparekisteriin/5cd83567-c6e8-4a08-be4d-371043571550. == Omistukset == Neo Industrialin kaapelitoimialaan kuului vuonna 2016 100 %:n omistusosuus Reka Kaapeli Oy:stä ja noin 23 %:n osuus Nestor Cables Oy:stä. Lisäksi yhtiö omisti noin 30 prosenttia Finndomo Oy:n osakkeista. Marraskuussa 2022 kerrottiin, että Reka Industrial myy Reka Kaapeli Oy:n täysin ranskalaiselle Nexans- konsernille 53 miljoonan euron hintaan.https://www.tekniikkatalous.fi/uutiset/tt/6ad8c376-9114-4524-88e0-836d4a0006b3?ref=ampparit:ef28 ==Lähteet== == Aiheesta muualla == * Virallinen sivusto Luokka:Suomalaiset pörssiyhtiöt Luokka:Suomalaiset sijoitusyhtiöt Luokka:Hyvinkää
EXID

EXID () on eteläkorealainen viisijäseninen tyttöyhtye. Yhtyeeseen kuuluvat jäsenet Hani, Jeonghwa, LE, Solji ja Hyelin. Yhtye julkaisi esikoissinglensä ”Whoz That Girl” helmikuussa 2012. Yhtyeestä tuli kuuluisa ”Up & Down” singlellä vuonna 2014, ja se sijoittui Gaonin albumilistan listaykköseksi neljä kuukautta julkaisunsa jälkeen, sillä fanin kuvaamasta live-esityksestä tuli viraalivideo. Yhtye julkaisi suosion myötä toisen minialbuminsa Ah Yeah vuonna 2015, ensimmäisen studioalbuminsa Street vuonna 2016 ja useampia muita minialbumeita vuosien myötä. Yhtye jäi määrittämättömälle tauolle Koreassa maaliskuussa 2019, sillä useampi jäsen jätti yhtyeen levy-yhtiön. EXID kuitenkin jatkoi japanilaisen levy-yhtiönsä kanssa ja julkaisi studioalbumin Trouble (2019) ja Blessed (2020). Vuonna 2022 yhtye teki paluun singlealbumilla X. == Jäsenet == * Solji (솔지) – johtaja * LE (엘리) * Hani (하니) * Hyelin (혜린) * Jeonghwa (정화) ==== Entiset jäsenet ==== * Dami (다미) * Yuji (유지) * Haeryung (해령) == Diskografia == === Studioalbumit === * Street (2016) * Trouble (2019) * Blessed (2020) === EP-levyt === * Hippity Hop (2012) * Ah Yeah (2015) * Eclipse (2017) * Full Moon (2017) * We (2019) === Singealbumit === * X (2022) == Ohjelmat == Vuosi Ohjelma Kanava Huomautukset 2014 Idol School MBC Music Vieraana (jakso 11) Weekly Idol MBC Every1 Vieraana (jakso 178) 2015 Immortant Song 2 KBS Vieraana (jakso 182) Hello Counselor KBS Vieraana Junghwa ja Hani (jakso 207) Weekly Idol MBC Every1 Vieraana (jakso 197) Yaman TV Mnet Vieraana Idol Athletics Championship MBC Kilpailijoina - Lunar Special Pronssimitali - Jousiammunta (naiset) Weekly Idol MBC Every1 Vieraana (jakso 226) Running Man SBS Vieraana Hani (jakso 237) Gourmet Road K-STAR Vieraana (jakso 233) EXID Showtime MBC Every1 Juontajina Idol Athletics Championship MBC Kilpailijoina - Chuseok Special Kultamitali - 400m viesti (naiset) Running Man SBS Vieraana Hani (jakso 275) Hello Counselor KBS Vieraana Hani, LE ja Hyerin (jakso 250 2016 Bon Boon Olympic KBS Hani ja Solji (Chuseok Pilot -jakso) A Look At Myself KBS Erityisvieraana (jakso 23) Idol Athletics Championship MBC Kilpailijoina - Lunar Special Kultamitali - Paini (naiset) Kultamitali - Jousiammunta (naiset) Hopeamitali - 400m viesti (naiset) Idol & Family National Singing Competition KBS Kilpailemassa Solji veljensä kanssa Loput jäsenet yleisössä Battle Trip KBS Mukana Solji ja Hani (jaksot 2-3) Weekly Idol MBC Every1 Vieraana (jakso 254) == Lähteet == Luokka:Eteläkorealaiset popyhtyeet Luokka:Eteläkorealaiset synthpop-yhtyeet Luokka:Eteläkorealaiset tyttöbändit
Koivunversolaikku

Koivunversolaikku on sienitauti, joka vaivaa varsinkin taimitarhoissa kasvatettavia koivuja. Sitä aiheuttavat useat eri sienilajit tiheissä ja kosteissa taimistoissa. Versolaikkuiset taimet eivät kelpaa metsänviljelyyn. Tauti on saanut nimensä tummista laikuista, joita havaitaan koivuntaimien rungoilla. Phytophthora cactorum -munasienen aiheuttamaa versolaikkua kutsutana myös levälaikuksi. Se on pahin paakkutaimia tuhoava ongelma. Samanlaisia laikkuja aiheuttavat myös monet muut sienet kuten Godronia multispora ja Phomopsis. == Lähteet == Luokka:Kasvitaudit
Kerttu Krohn

Kerttu Siviä Krohn (o.s. Salonen; 27. elokuuta 1912 Turku – 10. tammikuuta 1998) oli suomalainen näyttelijä. Tyttörooleista Suomen Kansallisteatterissa 1930-luvulla uransa aloittanut Krohn ilmensi jo varhain taiteellista omaleimaisuutta ja kehittyi sittemmin monipuoliseksi näyttelijä-laulajaksi. Puheteatterin ohella Krohn näytteli useissa televisioelokuvissa ja piti omia lausuntailtojaan. ==Ura== Kerttu Krohnin vanhemmat olivat kauppias Kustaa Salonen ja Amanda Salonen. Krohn kirjoitti ylioppilaaksi vuonna 1934 ja opiskeli estetiikkaa ja kirjallisuutta Helsingin yliopistossa sekä kävi Suomen Näyttämöopistoa 1934–1936. Sittemmin hän jatkoi yksityisoppilaana opettajinaan muun muassa Hilda Pihlajamäki ja Helene Brecht. Hän oli Suomen Kansallisteatterin kiinnitettynä näyttelijänä 1936–1941. Vuosina 1955–1957 hän toimi perustamansa, ympäri Suomea kiertäneen Teatteri 55:n johtajana, mitä seurasi näyttelijänkiinnitys Turun Kaupunginteatteriin 1959–1963 ja MTV- teatteriin 1965–1969.Suomen teatterit ja teatterintekijät 1974, s. 309. Krohnin näyttämötehtäviä olivat muun muassa nimiosa klassikkonäytelmässä Anna Liisa ja Frosinen rooli Saiturissa. Hän näytteli myös muun muassa Boletten roolin näytelmässä Meren tytär, Megaran roolin näytelmässä Herakles ja neiti Leemingin roolin näytelmässä Jumalat hymyilevät. Lisäksi Krohnilla oli lukuisia lausuntailtoja ympäri Suomen.Teatterin maailma 1965, s. 232. Krohn näytteli nuoruudessaan myös muutamassa elokuvassa: vuonna 1937 hänellä oli Miss Lilyn rooli Tapio Ilomäen elokuvassa Mies Marseillesta ja vuonna 1939 pieni osa Jorma Nortimon elokuvassa Halveksittu. Krohn palasi elokuvataiteen pariin studiokauden ja uuden aallon taitteessa vuonna 1962, jolloin hän näytteli sivuroolin Risto Jarvan ja Jaakko Pakkasvirran komediassa Yö vai päivä. Myöhemmin 1960-luvulla ja edelleen 1970-luvulla Krohn näytteli lukuisissa televisiotuotannoissa. ==Yksityiselämä== Kerttu Salonen avioitui professori Eino Krohnin kanssa 1940. Pariskunnalle syntyi tyttäret Marjo Hannele (s. 1942) ja Tiina Elisabet (s. 1951). Näyttelijä Heidi Krohn oli hänen tytärpuolensa. Krohn on haudattu Hietaniemen hautausmaalle. == Filmografia == ===Valkokangaselokuvat=== *Mies Marseillesta (1937) *Halveksittu (1939) *Yö vai päivä (1962) ===Televisioelokuvat=== *Valtatiellä (1965) *Biedermann ja tuhopolttajat (1966) *Herakles (1966) *Kapituliherra (1966) *Kuningas IV (1966) *Don Perlimplinin ja Belisan puutarharakkaus (1966) *Aamiainen motellissa (1966) *Henrik IV (1967) *Alaston kuningas (1967) *Tuntematon potilas (1974) *Oi kallis kansanhuolto (1977) ==Lähteet== * Veistäjä, Verneri (toim.): Teatterin maailma: Suomen teatterilaitos ja teatteriväki. Kustannusosakeyhtiö Tammi, Helsinki 1965. * Martin, Timo – Niemi, Pertti – Tainio, Ilona (toim.): Suomen teatterit ja teatterintekijät. Kustannusosakeyhtiö Tammi, Helsinki 1974. ISBN 951-30-2505-5 * ===Viitteet=== ==Aiheesta muualla== *Norjan kansalliskirjasto. Luokka:Suomalaiset näyttelijät Luokka:Vuonna 1912 syntyneet Luokka:Vuonna 1998 kuolleet
Aminolevuliinihappo

Aminolevuliinihappo eli 5-aminolevuliinihappo (C5H9NO3) on aminohappoihin kuuluva orgaaninen yhdiste. Sitä esiintyy useissa eliöissä ja se on tärkeä esiaste porfyriinien biosynteesissä. Yhdistettä voidaan käyttää lääketieteessä eräiden syöpien tutkimiseen ja hoitamiseen ja maataloudessa rikkaruohomyrkkynä. ==Biologinen rooli== Aminolevuliinihappoa muodostuu eläimissä, sienissä ja alfaproteobakteereihin kuuluvissa bakteereissa sukkinyylikoentsyymi-A:sta ja glysiinistä aminolevulinaattisyntaasientsyymin katalysoimana. Kasveissa yhdisteen biosynteesireitti on eri ja esiasteena on glutamiinihappo, josta muodostuu glutamaatti-1-semialdehydiä ja edelleen glutamaatti-1-semialdehydi-2,1-aminomutaasin eli glutamaattisemialdehydiaminotransferaasin katalysoimana aminolevuliinihappoa. Porfyriinien biosynteesin seuraavassa vaiheessa kaksi aminolevuliinihappomolekyyliä kondensoituvat muodostaen porfobilinogeenia. Tätä reaktiota katalysoiva entsyymi on porfobilinogeenisyntaasi. Kasveissa aminolevuliinihappo toimii kasvua kiihdyttävänä aineena ja parantaa muun muassa niiden kykyä kasvaa suolaisessa maaperässä. Suurempina määrinä se on kuitenkin kasveille myrkyllistä, koska siitä muodostuu protoklorofyllidiä, joka toimii fotosentisoivana yhdisteenä kasveissa. : ==Synteesi ja käyttö== Aminolevuliinihappoa voidaan valmistaa usealla tavalla. Sitä voidaan valmistaa esimerkiksi levuliinihaposta, 2-pyridonista tai oksaloasetonista. Nämä prosessit vaativat tyypillisesti 4 tai 5 askelta. Yksinkertaisempi prosessi on hippurihapon kondensoiminen monometyylisukkinaattimonokloridin kanssa 4-metyylipyridiinin toimiessa liuottimena ja muodostuvan kondensaatiotuotteen hydrolyysi aminolevuliinihapoksi suolahappoliuoksen avulla.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 24.7.2015 Aminolevuliinihaposta muodostuu ihmisen iholla porfobilinogeenia ja edelleen muutaman välivaiheen kautta protoporfyriini IX:ää, joka sensitisoi ihon soluja sähkömagneettiselle säteilylle, erityisesti siniselle valolle. Tätä ominaisuutta käytetään hyväksi käytettäessä aminolevuliinihappoa aurinkokeratoosien ja basaalisolukarsinoomien hoidossa. Aminolevuliinihapon sijaan voidaan myös käyttää hieman kalliimpaa yhdisteen metyyliesteriä metyyliaminolevulinaattia, jonka etuna on vähäisempi kipu fotodynaamisen hoidon aikana ja hyvä selektiivisyys syöpäsoluja kohtaan Yhdistettä tai sen johdannaista heksaminolevulinaattia voidaan käyttää kystoskopiassa hoidettaessa virtsarakon syöpää. Maataloudessa aminolevuliinihappoa voidaan käyttää kasvien kasvua tehostavana aineena tai rikkaruohomyrkkynäFrieder W. Lichtenthaler: Carbohydrates as Organic Raw Materials, Ullmann's Encyclopedia of Industrial Chemistry, John Wiley & Sons, New York, 2010. Viitattu 24.7.2015. ==Lähteet== Luokka:Aminohapot
Corps (Isère)

Corps on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 486 asukasta. Kunta on kauttakulkupaikka kylän yläpuolella olevaan Notre-Dame de La Saletten pyhiinvaelluspaikkaan La Salette-Fallavaux'ssa. Corps’n kautta kulkee myös Napoleonin tie.Tour de France 2015 == Lähteet == == Aiheesta muualla == Luokka:Isèren kunnat
Takoma

Takoma Oyj oli suomalainen mekaanisen voimansiirron yhtiö. Se ajautui konkurssiin vuonna 2017. Se noteerattiin Helsingin pörssissä ja sen kotipaikka oli Parkano. Takoman tuotteita käytettiin laivanrakennus- ja offshore- teollisuudessa, kaivosteollisuudessa sekä energia-sektorilla. Takoma perustettiin vuonna 2007, kun Tampereen Laatukoneistus Oy ja Hervannan Koneistus Oy muodostivat Takoman. Vuonna 2010 Takoma osti Moventas Oy:n Parkanon konepajan. Vuonna 2011 TL-Tuotanto Oy yhdistettiin Takomaan. Vuonna 2013 Takoma luopui alihankintakonepajoistansa. Vuonna 2014 Takoma luopui hydrauliikka-toimialastaan. Maaliskuussa 2017 yrityksen hallitus jätti konkurssihakemuksen käräjäoikeuteen, koska sen toiminta oli ollut pitkään kannattamatonta. ==Lähteet== Luokka:Entiset suomalaiset pörssiyhtiöt Luokka:Entiset suomalaiset teollisuusyritykset Luokka:Parkano
Route Napoléon

Route Napoléon (Napoleonin tie) on reitti, jota pitkin Napoleon kulki paettuaan vankeudesta Elban saarelta. Napoleon rantautui 1. maaliskuuta 1815 Golfe-Juaniin lähellä Cannesta. Hänellä oli mukanaan 1200 miestä ja tavoitteena päästä Pariisiin. Napoleon halusi kuitenkin välttää Ludvig XVIII:n joukot Rhônen laaksossa ja päätti kulkea Alppien kautta. Reitti kulki osittain muulipolkuja pitkin. Napoleon saapui joukkoineen Grenobleen 7. maaliskuuta 1815, joka on Route Napoléonin päätepiste. Hän jatkoi kuitenkin matkaa Pariisiin saakka.Route Napoléon ==Reitti== Route Napoléon etelästä pohjoiseen === Elban saari ja Riviera === Portoferraio, Vallauris (Golfe-Juan), Cannes, Le Cannet, Mougins, Mouans-Sartoux, Grasse, Saint-Vallier-de-Thiey, Saint- Cézaire-sur-Siagne, Escragnolles, Séranon, Châteauvieux === Provence === Castellane, Senez, Barrême, Digne-les-Bains, Aiglun, Malijai, L'Escale, Château-Arnoux-Saint-Auban, Volonne, Sisteron === Alpit === Le Poët, Upaix, Ventavon, Monêtier-Allemont, La Saulce, Gap, La Fare-en-Champsaur, Saint- Bonnet-en-Champsaur, Le Noyer, Saint-Firmin, Corps, La Mure, Laffrey, Vizille, Brié-et-Angonnes, Grenoble ==Route Napoléon tänään== Nykyinen Route Napoléon on maantie numero 85 (Route nationale 85, RN 85), joka kulkee suurin piirtein Napoleonin kulkemaa reittiä. == Galleria == Lac au col Bayard.jpg| Canyon la route.jpg| Route Napoleon 01.jpg| Route Napoleon 02.jpg| Napoleon Road 1.jpg| Napoleon Road 2.jpg| ==Lähteet== ==Aiheesta muualla== Luokka:Napoleon Luokka:1815 Luokka:Ranskan tiet
Indonesia AirAsia X

Indonesia AirAsia X on indonesialainen, pitkän ja keskipitkän matkan lentoja lentävä halpalentoyhtiö. Se on osa AirAsia Groupia. Sen solmukohta on Ngurah Rain kansainvälinen lentoasema Balin saarella. Yhtiön oli tarkoitus aloittaa lennot ensimmäiseen kohteeseensa, Melbourneen, 26. joulukuuta 2014. Aloitus kuitenkin myöhästyi, koska Australian ja Indonesian viranomaiset eivät myöntäneet yhtiölle lupaa reitille. Melbournen sijaan yhtiön ensimmäiseksi kohteeksi tuli Taipei, jonne lennot alkoivat 19. tammikuuta 2015. Lennot Melbourneen alkoivat lopulta vasta 18. maaliskuuta 2015. == Laivasto == Heinäkuussa 2015: * 2 Airbus A330-300 (3 tilauksessa, 5 optiota) == Katso myös == * Indonesia AirAsia * AirAsia X == Lähteet == Luokka:Indonesialaiset lentoyhtiöt Luokka:AirAsia
La Salette-Fallavaux

La Salette-Fallavaux on kunta Kaakkois-Ranskassa Isèren departementissa Rhône- Alpesin alueella. Vuonna 2017 siellä asui 65 asukasta. Kunnassa sijaitsee Ranskan toiseksi suosituin pyhiinvaelluspaikka Notre-Dame de La Salette. Suosituin pyhiinvaelluspaikka on Lourdes. La Salettessa Neitsyt Maria ilmestyi kahdelle corpsilaispojalle vuonna 1846. Paikalle rakennettiin basilika vuonna 1852.Tour de France 2015 == Lähteet == == Aiheesta muualla == Luokka:Isèren kunnat Luokka:Katoliset pyhiinvaelluskohteet Luokka:Kristinusko Ranskassa
Thai AirAsia

Thai AirAsia on thaimaalainen halpalentoyhtiö. Se on osa AirAsia Groupia. Sen solmukohta on Don Muangin kansainvälinen lentoasema Bangkokissa. Yhdysvaltalaisen FlightStatsin mukaan Thai AirAsia oli vuonna 2013 Aasian toiseksi paras lentoyhtiö aikataulussaan pysyvien lentojen osuudella mitattuna: sen lennoista 96,08 prosenttia saapui ajallaan. == Laivasto == Heinäkuussa 2015: * 44 Airbus A320-200 (19 tilauksessa) == Lähteet == == Aiheesta muualla == Luokka:Thaimaalaiset lentoyhtiöt Luokka:AirAsia
Marianne Falk

Marianne ”Tintti” Falk (11. elokuuta 1946 Helsinki – 10. maaliskuuta 2013 Helsinki) oli suomalainen kuvataiteilija, taidemaalari ja ympäristötaiteilija. Vuosina 1963–1964 Falk opiskeli Helsingin Vapaassa taidekoulussa ja vuosina 1965–1969 Taideteollisessa korkeakoulussa, jossa hän suoritti graafisen taiteen osaston loppututkinnon. Ensimmäisen näyttelynsä Taidetta stadissa Falk piti Helsingissä Galleria Katariinassa vuonna 1971. Falk työskenteli lavastajana ja graafikkona MTV Oy:ssä vuosina 1969–1973. Muutettuaan Mäntsälään Falk kiinnostui ympäristönsuojelusta, ja teema näkyi myös hänen taiteessaan. 1990-luvulla Falk asui New Yorkissa Yhdysvalloissa. == Kuvia teoksista == Tiedosto:Vaakalintu.jpg|Vaakalintu, 1997, Mäntsälä Kirkonmäki, kansalaisopiston seinä. Teos on valmistettu Mäntsälän omasta kivestä. Nähtävyyksiä, Mäntsälän kunta. Tiedosto:Mäntsälä – valon ja kiven kunta.JPG|Kvartti. Mäntsälä – valon ja kiven kunta, 2000, Mäntsälä. Mäntsälän kivestä valmistettu ympäristöteos. Kivipaadet on suunnitellut arkkitehti Mikko Aho ja valot Henri Juslén. Falk suunnitteli teoksen kvartin. Tiedosto:Kvartti - Valon ja kiven kunta by Marianne Falk, Mikko Aho, Henri Juslén 2000 Mäntsälä.jpg|Kvartti, toisesta suunnasta. ==Lähteet== ==Aiheesta muualla== * Luokka:Suomalaiset taidemaalarit Luokka:Vuonna 1946 syntyneet Luokka:Vuonna 2013 kuolleet Luokka:Suomalaiset ympäristötaiteilijat
Karl Robert Procopé

Karl Robert Procopé (7. marraskuuta 1792 Kokemäki – 29. maaliskuuta 1868 Turku) oli suomalainen Turun hovioikeuden presidentti. Procopén vanhemmat olivat Porin jalkaväkirykmentissä palvellut kapteeni Berndt Niklas Procopé (1759–1847) ja Sidonia Cristina Spåre (1760–1846). Hän kävi Porvoon lukiota, pääsi ylioppilaaksi 1810 ja suoritti tuomarintutkinnon Turun akatemiassa 1811. Procopé oli hallituskonseljin oikeusosaston ylimääräisenä kopistina vuodesta 1815 mutta hänet erotettiin uppiniskaisuuden takia 1816. Hän oli sitten Turun hovioikeudessa ylimääräisenä notaarina 1816, kanslistina 1816–1818, ylimääräisenä viskaalina 1818–1819, notaarina 1819–1822, varakanneviskaalina 1822–1823, sihteerinä 1823–1825, asessorina 1825–1840, hovioikeudenneuvoksena 1840–1850, varapresidenttinä 1850–1858 ja presidenttinä 1858–1868. Procopé oli naimisissa 1822–1856 Anna Lovisa Winterin (k. 1856) kanssa tämän toisessa avioliitossa ja vuodesta 1863 Natalia Margareta af Schulténin kanssa. Luettu 24.7.2015. ==Lähteet== Luokka:Suomalaiset juristit Luokka:Suomen hovioikeuksien presidentit Luokka:Vuonna 1792 syntyneet Luokka:Vuonna 1868 kuolleet
Timo Rajala

Timo Rajala -nimisiä henkilöitä on useita: * Timo Rajala, rumpali * Timo Rajala, Rauman Lukon toimitusjohtaja * Timo Rajala, Pohjolan Voiman entinen toimitusjohtaja
La Mure

La Mure on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 4 948 asukasta. Kaupunki oli 1500-luvulla Ranskan uskonsotien aikana protestanttien linnake. 1800-luvulla seudulla alkoi kivihiilen kaivostoiminta, joka jatkui vuoteen 1997 saakka.Tour de France 2015 == Katso myös == *Route Napoléon == Lähteet == == Aiheesta muualla == Luokka:Isèren kunnat
Egid William Elfvengren

Egid William Elfvengren (2. helmikuuta 1860 Viipuri – 7. kesäkuuta 1929 Helsinki) oli suomalainen Viipurin hovioikeuden presidentti.Hovioikeuden presidentti E. W. Elfvengren, Helsingin Sanomat, 09.06.1929, nro 153, s. 8, Kansalliskirjaston digitaaliset aineistot. Viitattu 08.06.2024 Elfvengrenin vanhemmat olivat lääninrahastonhoitaja Egid Elfvengren ja Edla Laura Sofia Rosenbom. Hän kävi pääsi ylioppilaaksi 1879 Viipurin lyseosta ja suoritti yleisen oikeustutkinnon Helsingin yliopistossa 1884. Elfvengren sai varatuomarin arvon 1887. Elfvengren oli Viipurin hovioikeudessa kanslistina 1891-1892, reistraattorina 1892–1893, ylimääräisenä viskaalina 1893–1894, notaarina 1894–1899, suomen kielen kääntäjänä 1894-1900, varakanneviskaalina 1899–1900, asessorina 1900–1904 ja hovioikeudenneuvoksena 1904–1913. Elfvengren tuomittiin Pietarin piirioikeudessa viralta pantavaksi yhdessä muiden Viipurin hovioikeuden jäsenten kanssa kun he kieltäytyivät noudattamasta vuonna 1912 säädettyä yhdenvertaisuuslakia. Elfvengren oli 8 kuukautta vankeudessa Krestyn vankilassa Pietarissa. Vapauduttuaan hän oli Suomen eläinvakuutusyhdistyksen toimitusjohtajana 1914-1917. Vuonna 1917 hänestä tuli Viipurin hovioikeuden presidentti ja hän oli tässä virassa vuoteen 1929 saakka. Elfvengren oli myös Viipurin rahatoimikamarin jäsen. Elfvengren oli naimisissa vuodesta 1898 Elisabet Maria Thesleffin kanssa.Wikiaineisto : Kuka kukin oli 1961 ==Lähteet== Luokka:Suomalaiset juristit Luokka:Suomen hovioikeuksien presidentit Luokka:Vuonna 1860 syntyneet Luokka:Vuonna 1929 kuolleet
Hekku Haukka

Hekku Haukka () on Looney Tunes ja Merrie Melodies -sarjoissa esiintyvä piirroshahmo, pienikokoinen ja sisukas kanahaukan poikanen. Hekku esiintyy yleensä yhdessä Kukko Koppavan kanssa. Huumori syntyy pääasiassa siitä, että Hekku pyrkii pyydystämään kanoja, mutta ei tiedä miltä kana näyttää, jolloin Kukko Koppava usuttaa hänet naapurin koiran kimppuun väittäen sitä kanaksi. Hekku Haukan ääninäyttelijänä on toiminut muun muassa Mel Blanc. Luokka:Looney Tunes -hahmot Luokka:Kuvitteelliset linnut
Thai AirAsia X

Thai AirAsia X on thaimaalainen, pitkän ja keskipitkän matkan lentoja lentävä halpalentoyhtiö. Se on malesialaisen AirAsia X:n ja Thai AirAsian yhteisyritys. Sen solmukohta on Don Muangin kansainvälinen lentoasema Bangkokissa. == Laivasto == Heinäkuussa 2015: * 3 Airbus A330-300 (2 tilauksessa) == Lähteet == == Aiheesta muualla == Luokka:Thaimaalaiset lentoyhtiöt Luokka:AirAsia
Wäinö Robert Kannel

Wäinö Robert Kannel (31. maaliskuuta 1878 Janakkala – 2. heinäkuuta 1949 Ikaalinen) oli suomalainen Viipurin hovioikeuden presidentti. ==Henkilöhistoria ja ammattiura== Kanteleen vanhemmat olivat tilanhoitaja Sigfrid Robert Johansson ja Eeva Peltola. Hän pääsi ylioppilaaksi 1897 Hämeenlinnan lyseosta ja suoritti Helsingin yliopistossa ylemmän hallintotutkinnon 1901 ja yleisen oikeustutkinnon 1903. Kannel sai varatuomarin arvon 1906. Kannel oli Nastolan piirin nimismiehenä 1907–1909, Hämeen läänin varalääninsihteerinä 1909–1914, Lahden kaupungin oikeusneuvosmiehenä 1914–1918. maanmittaushallituksen asessorina 1918–1925 sekä korkeimmassa oikeudessa vanhempana oikeussihteerinä 1925–1930 ja oikeusneuvoksena 1930–1933. Hän toimi Ikaalisten tuomiokunnassa kihlakunnantuomarina 1933–1936 ja oli sitten Viipurin hovioikeuden presidenttinä 1936–1948. Kannel oli naimisissa vuodesta 1906 kartanpiirtäjä Anna Tarhosen kanssa,Wikiaineisto : Kuka kukin oli 1961 heidän pojastaan Olli Ariel Väinö Kanteleesta (s. 1911) tuli lääkäri. ==Kirjallinen tuotanto== === Julkaisuja === * Lainkäytöstä ja lainkäyttäjistä pientä pakinaa ; kirj. Juristi. Kuopio 1944 * Lakimies : hakemisto 1903-1944 ; suomalaisen lakimiesyhdistyksen toimesta laatinut Wäinö Kannel. Suomalainen lakimiesyhdistys, Vammala 1946 * Virkauran varrelta. Aamulehti 1949 * Tuomarin mukana käräjillä, teoksessa Muistikuvia 3, Suomalaisia kulttuurimuistelmia 3. Otava 1956 * Viipurin hovioikeuden lähtö Viipurista ja toiminta Heinolassa ja Kuopiossa sotavuosina 1939-1944. Aarni 31. Kuopion isänmaallinen seura, Kuopio 2009 === Toimitustöitä === * Viipurin hovioikeus 1839-1939 : tietoja hovioikeuden historiasta, toiminnasta ja virkakunnasta : satavuotismuistojulkaisu ; toim. Väinö Kannel. Viipurin hovioikeus, Viipuri 1939 === Suomennoksia === * Alarik Hernberg : Tielaki : selitysteos. WSOY 1920 * Gunnar Palmgren : Suomen siviilioikeus pääpiirteittäin. 1, Perhe- ja jäämistöoikeus. Suomalaisen lakimiesyhdistyksen julkaisuja. B-sarja 8. Söderström, Helsinki 1945 * Gunnar Palmgren : Kauppaoikeutta liikemiehelle. Suomalaisen lakimiesyhdistyksen julkaisuja. B-sarja 16. 2. uus. painos 1946, 3. uus. painos 1954 ==Lähteet== Luokka:Suomalaiset juristit Luokka:Suomen hovioikeuksien presidentit Luokka:Korkeimman oikeuden jäsenet Luokka:Vuonna 1878 syntyneet Luokka:Vuonna 1949 kuolleet
Labyrintti (täsmennyssivu)

Labyrintti voi tarkoittaa ainakin seuraavia: * labyrintti, sokkeloa muistuttava rakennelma * Labyrintti (Labyrinth), elokuva vuodelta 1986 * Labyrintti (The Maze Runner), elokuva vuodelta 2014 * Labyrintti, Stina Girsin musiikkialbumi vuodelta 2015 * Labyrintti (Labyrinth), Kate Mossen romaani vuodelta 2005 * Labyrintti, Yle TV2:n visailuohjelma vuodelta 1994. == Katso myös == * Labyrinth
Dorbodin mongolien autonominen piirikunta

Dorbodin mongolien autonominen piirikunta () on Kiinaan kuuluvan Heilongjiangin maakunnassa sijaitseva mongolien autonominen piirikunta. Hallinnollisesti se kuuluu Daqingin prefektuuritason kaupunkiin. Vuonna 2010 piirikunnassa oli 233 838 asukasta. Nimi kirjoitetaan joskus myös muodoissa Dörbed, Durbote tai Durbet. ==Maantiede== Dorbodin piirikunta kattaa 6 054 km² kokoisen alueen. Se sijaitsee Nannijoen (Nen) itäpuolella etelään Qiqiharista. Alueen maasto on alavaa ja soista. ==Historia== Dorbodin aluetta asuttavat dörbedit olivat tärkeä klaani mongolien keskuudessa 1100- ja 1200-luvuilla. Heistä tuli Qing-dynastian alamaisia vuonna 1624 ja tuolloin heidät järjestettiin hallinnollisesti Jirimin liittoon kuuluvaksi lippukunnaksi. Jirimin liittoa hallitsivat Tšingis-kaanin veljen Qasarin jälkeläiset. Vuonna 1900 venäläiset laajensivat rakentamaansa Kiinan itäistä rautatietä dörbedien alueelle ja tätä seurasi suuri keskushallinnon tukema muuttoaalto alueelle vuodesta 1913 eteenpäin. Kiinalaisille muuttajille perustettiin kolme piirikuntaa ja mongolit jättivät vaeltelevan elämäntapansa asettuen aloilleen. Japani valtasi Mantšurian 1930-luvulla ja sen mongolialueista luotiin Hingganin itsehallinnolliset maakunnat, joihin Dorbod ei kuitenkaan kuulunut. Vuonna 1945 kommunistit perustivat uuden lippukuntajärjestelmän ja vuonna 1956 perustettiin Dorbodin autonominen piirikunta. ==Väestö== Vuonna 2010 piirikunnan alueella oli 233 838 asukasta. Vuonna 1990 asukkaita oli 235 675 ja heistä 42 775 tai 18,5 % oli mongoleja. Vuonna 1982 mongolien määrä oli 32 429 henkilöä tai 16 % koko väestöstä. Piirikuntaan kuuluu 44 kylää, joiden asukkaiden enemmistö on mongoleja. Kylissä tehtyjen kyselyjen mukaan noin 78 % mongoleista osaa puhua mongolia. ==Lähteet== Luokka:Heilongjiang Luokka:Kiinan piirikuntatason alueet
Äkkilähtö (elokuva)

Äkkilähtö on vuonna 2016 ensi-iltansa saanut suomalainen draamaelokuva, jonka on ohjannut Tiina Lymi. Se kertoo lapsettoman uranaisen ja laiminlyödyn tytön karkumatkasta kohti tytön mummolaa.Tanja Korpela: Elokuva naisilta naisille. Iltalehti 24.7.2015, s. 30. Elokuvan pääosissa näyttelevät Lotta Kaihua, Eedit Patrakka, Jussi Vatanen, Ville Tiihonen ja Antti Holma. Paljolti Kainuussa kuvatussa elokuvassa on poikkeuksellista se, että ohjaaja, käsikirjoittajat ja tuottaja ovat kaikki naisia. Elokuva ylitti 100 000 katsojan rajan vajaassa kuudessa viikossa. == Näyttelijät == == Vastaanotto == Elokuva vastaanotettin vaisuilla, kahden tähden arvosteluilla. Iltalehden arvion mukaan se oli elokuvan mittaiseksi venytetty Putous-sketsi. == Arvostelut == Aamulehti Antti Selkokari Episodi Anton Vanha-Majamaa Film-O-Holic.com Sampo Bergman Helsingin Sanomat Leena Virtanen Iltalehti Juho Rissanen == Lähteet == Luokka:Tiina Lymin ohjaamat elokuvat Luokka:Vuoden 2016 suomalaiset elokuvat Luokka:Suomalaiset draamaelokuvat Luokka:Suomalaiset road moviet Luokka:Solar Filmsin elokuvat
Koivunruskaruoste

Koivunruskaruoste eli koivunruoste (Melampsoridium betulinum) on sieni, joka aiheuttaa kaikissa koivulajeissa tuhoja. Se kellastuttaa koivunlehdet ja aiheuttaa ennenaikaisen lehtien varisemisen. Koivunruskaruosteen vaivaamien taimien versot eivät puudu kunnolla, ja kuivuvat helposti pakkasella. Lehtikuusi toimii koivunruskaruosteen väli-isäntänä, mutta se ei ole välttämätön sienen elinkierrolle. Lehtikuusen neulasilla näkyy toisinaan pieniä helmi-itiöpesäkkeitä. Kesäitiöpesäkkeet ovat oranssinkeltaisia ja kasvavat koivunlehtien alapinnalla, alkaen koivun alimmista oksista. Kesäitiöt talvehtivat muun muassa koivun lehtikarikkeessa. Koivunruskaruoste ei yleensä tapa puita mutta hidastuttaa kasvua. Koivunruskaruostetta tavataan toisinaan myös lepillä, mutta suvusta tunnetaan myös lepänruskaruoste (Melampsoridium hiratsukanum). Koivunruskaruostetta on torjuttu taimitarhoilla muun muassa kemiallisesti. Pyritään myös välttämään lehtikuusia taimikkojen lähistöllä. Mikroskooppikuvia Tiedosto:Birch Rust - Melampsoridium betulinum (38649707901).jpg Tiedosto:Birch Rust - Melampsoridium betulinum (26873750859).jpg Tiedosto:Birch Rust - Melampsoridium betulinum (38649718571).jpg == Lähteet == == Aiheesta muualla == *Laji.fi: Koivunruskaruoste (Melampsoridium betulinum) * *Yle: Koivu kirkuu keltaisena ennen aikojaan *Luopioisten kasvisto: Koivunruskaruoste (Melampsoridium betulinum) Luokka:Ruostesienet Luokka:Kasvitaudit Luokka:Metsätuhot Luokka:Sienitaudit
Etu-Gorlosin mongolien autonominen piirikunta

Etu-Gorlosin mongolien autonominen piirikunta (, ) on Kiinaan kuuluvan Jilinin maakunnassa sijaitseva mongolien autonominen piirikunta. Hallinnollisesti se kuuluu Songyuanin prefektuuritason kaupunkiin. Vuonna 2010 piirikunnalla oli 607 640 asukasta. ==Maantiede== Etu-Gorlosin piirikunta kattaa 5 901,52 km² kokoisen alueen. Alue sijaitsee lähellä Sungari (Songhua) ja Nonnijokien (Nen) yhtymäkohtaa Mantšurian tasangolla. Noin 32,4 % alueesta on laidunmaata. ==Historia== 1100-1200-luvuilla gorlos oli yksi mongolien heimon klaaneista. Etu-Gorlosin alue päätyi Qing-dynastian alaisuuteen vuonna 1625 ja itäinen gorlosklaani järjestettiin hallinnollisesti etu- ja takalippukuntiin, jotka kuuluivat Jirimin liittoon. Etu-Gorlos päätyi kiinalaisten uudisasukkaiden kohteeksi, mikä johti Togtakhu Taijin johtamaan kapinaan vuonna 1902. Japani miehitti Mantšurian 1930-luvulla ja alueen mongolialueista tehtiin vuonna 1932 Hingganin itsehallinnolliset maakunnat, joihin Etu-Gorlos ei kuitenkaan kuulunut. Kommunistit nousivat valtaan alueella vuonna 1945 ja syyskuussa 1955 muodostettiin Etu-Gorlosin autonominen piirikunta. Taka-Gorlosista tuli puolestaan Zhaoyuanin tavallinen piirikunta. ==Väestö== Vuonna 2010 piirikunnan alueella oli 607 640 asukasta. Vuonna 1982 asukkaita oli 544 302 ja heistä 30 762 tai 5,7 % oli mongoleja. ==Lähteet== == Aiheesta muualla == Luokka:Jilin Luokka:Kiinan piirikuntatason alueet
Unreal (pelisarja)

Unreal on Epic Gamesin kehittämä videopelisarja. Se alkoi pelillä Unreal vuonna 1998 ja loppui peliin Unreal II: Awakening vuonna 2003. Pelit ovat saatavilla Linuxille, Microsoft Windowsille, Xboxille ja Mac OSille. Toisen pelin kehitti Legend Entertainment. == Pelit == Vuosi Pelimoottori Nimi Alusta(t) Win Mac Linux DC PS2 Xbox PS3 X360 1998 Unreal Engine 1 Unreal kyllä kyllä ei ei ei ei ei ei 1999 Unreal Tournament kyllä kyllä kyllä kyllä kyllä ei ei ei 2002 Unreal Engine 2 Unreal Championship ei ei ei ei ei kyllä ei ei Unreal Tournament 2003 kyllä kyllä kyllä ei ei ei ei ei 2003 Unreal II: The Awakening kyllä ei ei ei ei kyllä ei ei 2004 Unreal Engine 2.5 Unreal Tournament 2004 kyllä kyllä kyllä ei ei ei ei ei 2005 Unreal Championship 2: The Liandri Conflict ei ei ei ei ei kyllä ei ei 2007 Unreal Engine 3 Unreal Tournament 3 kyllä ei ei ei ei ei kyllä kyllä Unreal Engine 4 Unreal Tournament kyllä kyllä kyllä ei ei ei ei ei ==Lähteet== == Aiheesta muualla == * Pelisarja MobyGamesissä Luokka:Ensimmäisen persoonan ammuntapelit Luokka:Videopelisarjat
Enento Group

Enento Group Oyj (vuosina 2014–2020 Asiakastieto Group Oyj) on pohjoismainen rahoitusyhtiö. Yhtiön tuotteita käytetään riskienhallinnassa, myynnissä, markkinoinnissa ja päätöksenteossa. Yhtiön kotipaikka on Helsinki, ja sen osake noteerataan Helsingin pörssissä. Yhtiössä työskenteli keskimäärin 447 henkilöä vuonna 2022. Yhtiö listautui Helsingin pörssiin maaliskuussa 2015. == Suomen Asiakastieto Oy == Suomen Asiakastieto Oy on yritys- ja luottotietoyhtiö, jonka Enento Group Oyj omistaa kokonaisuudessaan. Henkilöluottotietojen osalta Suomessa on vain kaksi toimijaa, joista Asiakastieto on vanhin ja joista toinen on Bisnode Finland (entinen Soliditet Finland). Suomen Asiakastieto Oy on perustettu 1961, mutta yksi sen edeltäjäyhtiöistä jo 1905.Tommi Anttila ja Sirja Salminen: Luottotieto Oy , Elinkeinoelämän keskusarkisto 1995. Viitattu 12.12.2013. Yritys pitää yllä yksityistä yritystietokantaa, joka sisältää ajantasaiset tiedot kaikista suomalaisyrityksistä sekä niiden avainhenkilöistä. Tietokanta on tosiaikaisessa yhteydessä moniin julkisiin ja yksityisiin tietolähteisiin. Yritys ylläpitää myös rekisteriä yksityishenkilöiden luottotiedoista. Yritys on yhteistyössä ulkomaisten luottotietoyritysten kanssa. Se on osakkaana BIGNet-ketjussa, johon kuuluu yrityksiä kolmestatoista Euroopan maasta. Se on jäsenenä kansainvälisissä Febis-ja Accis-yhtymissä, joihin kuuluu yritys- sekä henkilöluottotietoalan toimijoita ympäri maailmaa. == Lähteet == == Aiheesta muualla == *Enento Group Oyj:n kotisivu Luokka:Suomalaiset pörssiyhtiöt
Investors House

Investors House Oyj (vuoteen 2015 SSK Suomen Säästäjien Kiinteistöt Oyj ) on suomalainen kiinteistösijoitusyhtiö. Sen osake noteerataan Helsingin pörssissä. Yhtiön kotipaikka on Helsinki. == Historiaa == Yhtiö toimi aiemmin nimellä SSK Suomen Säästäjien Kiinteistöt Oyj. SSK listautui pörssiin vuonna 1989. Arvo-osuusjärjestelmään yhtiön osakkeet siirrettiin vuonna 1998. 2000-luvulla SSK:n toiminta koostui kahden Porissa toimineen kiinteistöosakeyhtiön omistamisesta. Yhtiöistä toinen, Kiinteistö Oy Antintori, omisti toimisto-, hotelli- ja ravintolakiinteistön, jossa toimi muun muassa Scandic Hotels. Toinen yhtiö, Kiinteistö Oy Toejoen City, omisti liikekiinteistön, jota vuokrattiin vähittäiskauppaan. Yhtiön toiminnassa tapahtui muutos sen jälkeen, kun Maakunnan Asunnot Oy, Godoinvest Oy ja Core Capital Oy olivat tehneet yhtiöstä julkisen ostotarjouksen, jonka seurauksena näiden yhtiöiden omistusosuus SSK:sta nousi 53 prosenttiin loppuvuonna 2014. Kauppahinta oli 5,00 €/osake. Yhtiön uudeksi nimeksi tuli Investors House Oyj ja sen toimintaa laajennettiin merkittävästi. Laajenemiseen kuului myös liiketoimintakauppa, jolla SSK hankki Investors House Oy -nimisen listaamattoman yhtiön liiketoiminnan ja nimen itselleen. == Toiminta == Investors Housen liiketoiminta koostuu kahdesta segmentistä: kiinteistöt ja palvelut. Kiinteistöpuolella yhtiö sijoittaa asuntoihin ja toimitiloihin. Lisäksi yhtiö rakennuttaa kiinteistöjä. Rakennuttamista hoitavat konserniin kuuluvat IVH Asunnot Oy sekä Investors House Kodit Oy. Palvelupuolella yhtiö tarjoaa palveluita sijoittajille. Palveluita ovat rahastot sekä kiinteistövarallisuuden hallinta. Rahastoja tarjoaa konserniin kuuluva Dividend House. Kiinteistövarallisuuden hallintaa hoitaa konserniin kuuluva OVV Asuntopalvelut -ketju, joka tarjoaa asunnonvuokrauspalveluita. Yhtiöllä on myös Vuokrakas.com -niminen asuntojen markkinapaikka sekä Holda.io -palvelu vuokrauksen digitalisointiin. Investors House on toisen pörssiyhtiön Ovaro Kiinteistösijoituksen suurin osakkeenomistaja. Investors House hankki Ovaron osake-enemmistön julkisella vaihtotarjouksella syksyllä 2017. Investors Housen toimitusjohtaja on Petri Roininen. Hän toimii myös Ovaron hallituksen puheenjohtajana.Orava Asuntorahaston hallituksen järjestäytyminen 18.12.2017 Yhtiön suurimmat osakkeenomistajat vuoden 2017 lopussa olivat Maakunnan Asunnot Oy (30 %), Royal House Oy (16 %), Godoinvest Oy (8 %) ja Core Capital Oy (8 %). Yhteensä yhtiöllä oli 2 514 osakkeenomistajaa. ==Lähteet== == Aiheesta muualla == * SSK-yhtiön osake- ja omistushistoriaa Pörssitiedon nettisivulla Luokka:Suomalaiset pörssiyhtiöt Luokka:Suomalaiset kiinteistösijoitusyhtiöt Luokka:Helsinkiläiset yritykset
Jet lag (täsmennyssivu)

Jet lag voi tarkoittaa ainakin seuraavia: * jet lag eli aikaerorasitus, pitkään matkustamiseen liittyvä rasitustila * Jet Lag, elokuva vuodelta 2002 * Jet Lag, italialaisen Premiata Forneria Marconi -yhtyeen musiikkialbumi vuodelta 1977 * ”Jet Lag”, Simple Plan -yhtyeen singlekappale vuoden 2011 albumilta Get Your Heart On! * Jet Lag: The Game, Wendover Productionsin tuottama amerikkalainen matkailukilpailusarja.
Pungdeng-E

Pungdeng-E (풍뎅이) on vuonna 2013 perustettu eteläkorealainen hip hop -yhtye, joka tunnetaan maailmalla mainosvideosta, jossa jäsenet piereskelevät. Jokainen jäsenistä laulaa tai räppää eri murteella. Yhtyeen jäsenet ovat esiintyneet Seed&Tree-kosmetiikkayhti;ön keulahahmoina sekä Etelä-Koreassa että Vietnamissa. == Jäsenet == * Sininen (Jung Gahee, johtaja, laulu/räp) * Keltainen (Kim Eunbi, laulu) * Punainen (Lee Heejin, laulu/räp) == Diskografia == === Sinkut === * 알탕 (2013) * 잘탕 (2013) * 축구 응원가 (2014) * 액션 (2014) * 역전 (2015) * 삐삐빠빠 (2015) * 크리스마스 캐롤 (2016) * Stay (2017) * 카마야또 (2018) * 여름송 '면발' (2018) * 2018 월드컵송 (2018) * Sparkling (with 뉴타운보이즈) (2018) * Super Market (2018) * Nice Shot (2019) === EP:t === * 솜사탕 (2014) == Lähteet == Luokka:Eteläkorealaiset hip hop -yhtyeet Luokka:Eteläkorealaiset tyttöbändit
Chapultepec

Chapultepec, espanjaksi usein Bosque de Chapultepec (Chapultepecin metsä), on Méxicossa sijaitseva puisto. Se kuuluu maailman suurimpiin kaupunkipuistoihin ja toimii sekä virkistysalueena että kulttuurielämän keskuksena. Puistossa on mm. useita museoita, kaksi huvipuistoa, eläintarha ja vesialueita. Puiston historiallisesti merkittävin osa on kukkula, jolla sijaitsee nykyisin historiallisena museona toimiva Chapultepecin linna. ==Puiston osat== thumb|Chapultepecin linna. Puisto koostuu kolmesta osasta, jotka on liitetty siihen eri aikoina. Vanhimmalla alueella sijaitsevat eläintarha, järvi vuokrattavine veneineen, puiston tunnetuimmat museot sekä Chapultepecin linna (Kansallinen historiallinen museo). Museoista huomattavin on Kansallinen antropologinen museo, jonka esikolumbiaanisen taiteen kokoelma on maailman suurin. Muita merkittäviä museoita ovat Modernin taiteen museo sekä Tamayo- museo, joka esittelee meksikolaisen maalarin Rufino Tamayon taidetta sekä kansainvälistä nykytaidetta. Puiston toinen osa avattiin vuonna 1962. Siellä sijaitsee kaksi huvipuistoa, kaksi järveä, nykyinen presidentin virka-asunto Los Pinos, lasten museo Papalote, urheilupaikkoja, ravintoloita ja kahviloita. Siellä on myös hautausmaa, johon on haudattu useita presidenttejä sekä kuuluisia taiteilijoita, kuten maalari Diego Rivera ja sekä laulaja-näyttelijä Augustin Lara. Puiston kolmas osa on luonnontilaisin ja vähiten vierailtu. Kasvien ja eläinten lisäksi siellä on mm. arkkitehtuurikoulun toimipiste ja liikuntamahdollisuuksia. Tämä osa puistosta avattiin vuonna 1974. ==Historia== Chapultepec on ollut kaikille avoin kaupunkipuisto vuodesta 1530. Juuret ulottuvat kuitenkin kauemmas: puisto sai nimensä tolteekeilta, jotka hallitsivat Meksikon laaksoa 900-luvulta 1100-luvulle. Chapultepec merkitsee tolteekkien puhumalla nahuatlin kielellä heinäsirkkakukkulaa. Tolteekkien jälkeen atsteekit pitivät paikkaa pyhänä ja tekivät siitä hallitsijoidensa viimeisen leposijan. Espanjalaiset rakensivat Chapultepecin linnan 1700-luvulla. Linna ehti palvella mm. sotilasakatemiana sekä keisari Maksimilianin ja Meksikon presidenttien virka-asuntona ennen kuin siitä tehtiin museo vuonna 1940. Vuonna 1847 Chapultepec oli Meksikon ja Yhdysvaltojen välisen sodan taistelupaikka. Chapultepecin taistelusta muistuttaa puistossa marmorinen Los Niños Héroes -monumentti. Se on omistettu kuudelle teini-ikäiselle kadetille, joiden kerrotaan vetäytymiskäskystä piittaamatta puolustaneen maataan kuolemaan saakka. ==Lähteet== == Aiheesta muualla == Luokka:México Luokka:Puistot
Ambroise Paré

Ambroise Pare (1510 – 1590) oli ranskalainen parturi ja sittemmin lääkäri. Hänen aikanaan parturit suorittivat myös verisuonten avaamista, paiseiden puhkaisemista ja murtuneiden jäsenten lastoittamista, sillä tuolloin noita tehtäviä pidettiin lääkäreille liian halpa-arvoisina. Vuonna 1536 Paré suoritti parturivälskärin opinnäytteet. Sittemmin hän työskenteli Italiassa taistelleiden ranskalaisjoukkojen kenttävälskärinä. Paré käsitteli ajan tavan mukaan raajantyngät ja murtumat kuumennetulla öljyllä, kunnes kerran öljy oli lopussa. Sitten Paré huomasi, että ilman öljykäsittelyä jääneet potilaat olivatkin paremmassa kunnossa kuin öljyllä käsitellyt. Tämän takia Paré luopui öljykäsittelystä. Toisaalta Paré myös kehitti toimenpiteen, jossa lapsen hampaiden puhjetessa viillettiin ikeniin lisätilaa hampaiden esteettömälle kasvulle. Hoito perustui tuon ajan virheelliseen uskomukseen siitä, että tuolloin paljon yleisemmät lasten kuolemat liittyisivät hampaiden epätäydelliseen puhkeamiseen. Tämä uskomus (ja Parén toimenpide) jatkuivat vuosisatojen ajan, kunnes lopulta 1900-luvun vaihteessa uskomuksen totuudenmukaisuutta alettiin laajemmin kyseenalaistamaan, ja kivuliaasta toimenpiteestä vähitellen luovuttiin.Ann Dally: The lancet and the gum-lancet: 400 years of teething babies, The Lancet, Volume 348, Issue 9043, 21.–28. joulukuuta 1996, s. 1710 – 1711 Korkea-arvoisten upseereiden taitavan hoidon vuoksi Paré alkoi saada kuuluisuutta. Kuningas Henrik II otti Parén henkilääkärikseen. Vähitellen Paré onnistui saamaan akateemiset lääkärit uskomaan, ettei raajantynkiä ja murtumia ollut hyvä käsitellä kuumennetulla öljyllä. Paré myös suunnitteli instrumentin, jolla voitiin vetää tyngästä esiin katkennut verisuonen pää sitomista varten. Paréa syytettiin siitä, että hän oli kirjoittanut kirurgiasta ranskaksi eikä latinaksi. Häntä on kutsuttu ”kirurgian isäksi”. Paré neuvoi, että kun jäsen oli pakko amputoida, oli viilto tehtävä niin, että tynkä voitiin peittää potilaan iholla. Hän kehitteli muun muassa leikkausvälineitä ja valmisteli monenlaisia proteeseja. Hänen kuoltuaan kirurgian kehitys pääosin lakkasi kahdeksisadaksi vuodeksi.Isak Rantanen: Suuria lääkäreitä (1966), s. 23 – 25 == Lähteet == Luokka:Ranskalaiset lääkärit Luokka:Vuonna 1510 syntyneet Luokka:Vuonna 1590 kuolleet
Edoardo Porro

Edoardo Porro (1842–1902) oli italialainen lääkäri. Hän syntyi Padovassa ja valmistui lääketieteen tohtoriksi Pavian yliopistosta vuonna 1865. Siellä hänestä tuli vuonna 1875 obstetriikan professori. Porro toimi samassa tehtävässä Milanossa vuosina 1885–1892. Hän paranteli keisarileikkausten tekniikoita ja kuvaili niitä kuuluisimmassa kirjoituksessaan Della amputazione utero-ovarica come complemento di taglio cesareo. Vuonna 1876 hänen puoleensa kääntyi hädissään Julie Covallini, joka oli odottanut lasta neljä viikkoa yli ajan. Covallinin lantio oli epämuotoinen, ahdas ja vino. Koska oli selvää, ettei Covallinin lasta voitu pelastaa, Porrolle tuli mieleen yrittää pelastaa Covallini paloittelemalla sikiö. Selvisi, ettei tämä ollut mahdollista, koska Covallinin lantion epämuotoisuus oli niin vakava, että esti paitsi synnytyksen, myös sikiön paloittelun, mutta Porro keksi toimivan ratkaisun: Porro amputoi Covallinin kohdun, mistä Covallini selvisi hengissä.Isak Rantanen: Suuria lääkäreitä (1966), s. 62–63 Kuningas Umberto I nimitti Porron Italian senaatin jäseneksi vuonna 1891. From Italian Senate website == Lähteet == Luokka:Italialaiset lääkärit Luokka:Italialaiset professorit Luokka:Vuonna 1842 syntyneet Luokka:Vuonna 1902 kuolleet
Janne Rintala

Janne Rintala (s. 7. maaliskuuta 1990) on suomalainen jääpalloilija. Rintala pelaa Ruotsin Elitserienissä pelaavassa Västerås SK:ssa. Janne Rintala on kasvanut Kalixissa, jonne hänen oululaislähtöinen isänsä Ari Rintala siirtyi aikanaan pelaamaan. Vanhempi veli Pekka on myös jääpalloilija. Janne oli juniorivuosina lupaava jääpalloilija, ja hänet valittiin juniorimaajoukkueisiin ikäluokasta 15 aina 19-ikäluokkaan. Kotiseurana hänellä oli Kalix Bandy. Syksyksi 2010 hän siirtyi Elitserienin huippuseuraan Västerås SK:hon. Hän oli keväällä 2015 voittamassa Västeåsin riveissä Ruotsin mestaruutta ja teki itse yhden maalin. Janne Rintala otti vuonna 2014 Suomen kansalaisuuden, ja niinpä hän saattoi edustaa Suomea kevään 2015 MM-kisoissa. Kauden 2014–2015 menestyksen perusteella hänet valittiin Suomen vuoden 2015 jääpalloilijaksi. ==Saavutukset== Maajoukkueessa * MM-kisat 2015 Suomen joukkueessa Seurajoukkueissa * Ruotsin mestaruus 2015 Västerås SK:n joukkueessa * Ruotsin mestaruushopeaa 2014 Västerås SK:n joukkueessa * Jääpallon maailmancup 2014 Västerås SK:n joukkueessa Henkilökohtaisesti * Ruotsin vuoden 2007/2008 junioripelaaja * Suomen vuoden jääpalloilija 2015 ==Lähteet== *International Bandy Database ===Viitteet=== Luokka:Suomalaiset jääpalloilijat Luokka:Ruotsinsuomalaiset henkilöt Luokka:Vuonna 1990 syntyneet Luokka:Elävät henkilöt
AirAsia Philippines

AirAsia Philippines on filippiiniläinen halpalentoyhtiö. Se on osa AirAsia Groupia. Sen solmukohta on Ninoy Aquinon kansainvälinen lentoasema Manilassa. == Laivasto == Helmikuussa 2017: * 14 Airbus A320-200 == Lähteet == == Aiheesta muualla == Luokka:Filippiiniläiset lentoyhtiöt Luokka:AirAsia
Reunussurviainen

Reunussurviainen (Leptophlebia marginata) on päivänkorentojen lahkoon kuuluva laji. Kiduslehdet ovat lehden muotoiset ja teräväkärkiset. Peräsukaset ovat ruumista pidemmät ja niitä on kolme. Sitä esiintyy koko Suomessa pienissä ja hapanvetisissä järvissä sekä hitaasti virtaavissa virtapaikoissa. == Lähteet == Luokka:Päivänkorennot